# Amur

### A Wikipédiából, a szabad lexikonból.

? Amur Státusz: közönséges faj
Fiatal amur
Rendszertan

Ország: | Állatok (Animalia)
Törzs: | Gerinchúrosok (Chordata)
Altörzs: | Gerincesek (Vertebrata)
Osztály: | Csontoshalak (Osteichthyes)
Alosztály: | Sugarasúszójúak (Actinopterygii)
Rend: | Pontyalakúak (Cypriniformes)
Család: | Pontyfélék (Cyprinidae)
Nem: | Ctenopharyngodon
Faj: | C. idella

Tudományos név
Ctenopharyngodon idella Valenciennes, 1844

Ha az Amur folyó érdekel: Amur (folyó)

Az amur (Ctenopharyngodon idella) a sugarasúszójú csontoshalakon (Osteichthyes: Actinopterygii) belül a pontyfélék (Cyprinidae) családjába tartozó növényevő, édesvízi hal, Kína északi részén és Szibériában őshonos. Nevét az Amur folyóról kapta, Oroszország és Kína határfolyójáról, melynek középső és alsó szakaszán elterjedt. Tipikusan folyóvízi, ott is a meder mély, gyors sodrású részein tartózkodik legszívesebben.

## [szerkesztés] Leírása

Rendkívül izmos, nagytestű, torpedó alakú hal. Szája félig alsó állású, nagy szemei alacsonyan ülnek, ajkai vaskosak, bajusza nincs. Háta zöldesbarna, oldala a pikkelyek fekete kontúrja miatt szürkésezüst, hasa sárgásszürke színű. Úszói kissé vörhenyesek. A tejesek mellúszói tavasszal, a test felőli oldalukon érdes tapintásúak. A méteresre megnövő amur maximális tömegét 25-30 kg-ra becsülik, általában 4-10 kg-os példányok kerülnek a halászok hálóiba.

## [szerkesztés] Felhasználása

A világ szinte minden részén felhasználják tavak, tározók, csatornák vízinövényektől való megtisztítására. Magyarországon és az USA-ban is 1963-ban honosították meg. Bár folyóvizi hal, ázsiai importja óta azonban jól alkalmazkodott állóvizeinkhez is, amit tenyésztési eljárásokkal is segítettek, és kidolgozták mesterséges megtermékenyítésének módszereit, ami azért vált szükségessé, mert eredetileg csak folyóvízben ívik. Növényevő faj, lárvái az első hetek zooplankton- és szúnyoglárva-fogyasztása után hamar rátér szinte minden vízinövény fogyasztására. Ez adja gazdasági jelentőségét is, mivel gyors és gazdaságos növekedése, jó húsminősége mellett a túlszaporodott vízinövényzetű tavak tisztítására használják. Túlszaporodása esetén azonban nagy károkat okozhat a nádasokban, ami más fajok gyakori ívóhelye.

## [szerkesztés] Horgászata

A hagyományos pontycsalik többségével fogható, általában pontyozás közben akad horogra. Csaliként szóba jöhet főtt kukorica, különféle gyurmák, giliszta, de még zöld növények, nádlevelek is. Erőteljesen védekezik, ezért nagy teherbírású készség használata indokolt.

## [szerkesztés] Ajánlott magyar nyelvű könyvek

- Dudich, E., Loksa, I. (1987): Állatrendszertan – Tankönyvkiadó, Budapest ISBN 9631805433
- Papp, L.(1996): Zootaxonómia – egységes jegyzet – Állatorvostudományi Egyetem, Budapest
- Deckert, K. et al (1974): Uránia Állatvilág: halak, kétéltűek, hüllők – Gondolat Kiadó, Budapest ISBN 9632801385
- Horgászok kézikönyve (1982) – Mezőgazdasági Kiadó, ISBN 9632314530

## [szerkesztés] Külső hivatkozások (angolul)

Ellenőrzött (lektorált és referált) elektronikus ismeretforrások az újabb eredményekhez:

- BiologyBrowser
- CABI
- Cambridge Scientific Abstracts
- BIOSIS
- Applied Ecology and Environmental Research
- Fact Sheet for Ctenopharyngodon idella (Valenciennes, 1844)

A lap eredeti címe "http://hu.wikipedia.org../../../a/m/u/Amur.html"

Kategóriák: Halak | A Kárpát-medence halai | Magyarország halai

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Deutsch
- Français
- עברית
- Italiano
- Lietuvių
- Nederlands
- Polski
- Svenska
- Tiếng Việt
- 中文